Кога ще е ясно кой ще е новият президент на САЩ ? Ако крайните резултати са много близки , може да има съдебни дела и искове за ново преброяване Кога ще е ясно кой ще бъде новият президент на САЩ ? Тоест кога можем да очакваме окончателните резултати от изборите през 2020 г . в САЩ ? На миналите президентски избори победителят обикновено се определяше в изборната нощ , този път обаче това може да отнеме много повече време , предава DPA . Експертите предполагат , че поради пандемията значително повече хора са гласували по пощата . В резултат на това броенето им може да се забави с няколко дни в някои щати . Кой ще влезе в Белия дом в крайна сметка може да зависи от резултата в един или два щата , така че още няма точна прогноза за времето на крайния резултат . В изборната нощ , в сряда сутринта българско време , има ясни тенденции от много щати , но дали Доналд Тръмп или претендентът Джо Байдън ще спечелят изборите , все още не е ясно , въпреки че настоящият президент се обяви преждевременно за победител . Очакваха се оспорвани надпревари между Тръмп и Байдън в щати като Аризона , Флорида , Мичиган , Северна Каролина и Пенсилвания . Докато Флорида , Пенсилвания и Северна Каролина вероятно ще отидат при Тръмп , Аризона клони към Джо Байдън . Ако крайните резултати са много близки , може да има съдебни дела и искове за ново преброяване . През 2000 г . , например , резултатът в щата Флорида , който в крайна сметка също реши президентските избори , стана известен едва месец след изборите . Повече от 94 милиона избиратели с право на глас вече бяха гласували до понеделник или по пощата , или като предварителни избиратели в избирателна секция . Например във важните щати Пенсилвания и Уисконсин експертите са притеснени , тъй като документите за гласуване по пощата могат да бъдат отворени едва в деня на изборите . Преброяването им освен това е по - сложно от преброяването на нормалните гласове , така че всичко може да се забави . Двата щата биха могли да наклонят везните на изборите , а " Ройтерс " съобщава , че преброяването на вота там може да трае няколко дни . Поради по - особената система там кандидат там може теоретично да осигури победата си с няколкостотин гласа . Ето защо при близки резултати едва ли би било възможно да се определи надежден резултат , преди да се преброят всички гласове по пощата . Освен това социологическите проучвания показват , че повече демократи , отколкото републиканци , са използвали пощенските гласове . Ето защо първите резултати от избирателните секции на някои места биха могли да дадат преднина за президента Доналд Тръмп , но преброяването на документите за гласуване по пощата в крайна сметка може да помогне на Джо Байдън да победи .